Aafia Siddiqui proglašena krivom za pokušaj  ubistva američkih državljana u Afganistanu
Nakon suđenja koje je trajalo dvije sedmice, federalna porota na Manhattnu je osudila pakistanskog neurologa Aafiu Sidiqqui za pokušaj
37-godišnja Sidiqquijeva je proglašena krivom za pokušaj ubistva i po još šest tačaka optužnice podignute nakon pucnjave na policijsku stanicu u afganistanskom gradu Ghazni 2008. Porota sačinjena od osam žena i četiri muškarca međutim nije pronašla da je Sidiquijeva to uradila sa predumišljajem. Advokati odbrane kažu da to znači da će njena kazna vjerovatno biti maksimum 30 ili 40 godina, a ne doživotna robija. Nakon što je presuda pročitana, Sidiquijeva, obučena u bijeli svileni hidžab, je protestovala sa svoje stolice za stolom za kojim je sjedila odbrana. Ovo je presuda koja dolazi od Izraela, a ne Amerike. Ljutnja bi se trebala usmjeriti tamo gdje pripada. Ja imam svjedočenje i dokaz, rekla je ona. Advokat odbrane Elaine Sharp je rekla da je Sidiqquijeva željela poslati poruku svojim braniteljima u Pakistanu da na presudu ne odgovore nasiljem. rekla je gospođa Sharp. Sidiqquijeva, koja se kao naučnica obučavala na Institutu za tehnologiju u Massachussetsu i univerzitetu Brandeis, je nekoliko puta prekinula dvosedmično suđenje, optužujući sudiju da laže, i odgovarajući na izjave svjedoka. Njeni advokati su je pokušali spriječiti da svjedoči, navodeći da je ona mentalno oboljela nakon što je držana sama u pritvoru otkako je stigla u Sjedinjene Države. Ali sudija je dozvolio njeno svjedočenje, tokom kojeg je ona porekla da je ikada ispalila ijedan hitac ili da je bila sposobna za nasilan čin. Američki tužitelji su doveli šest osoba, Amerikanaca i Afganistanaca, koji su bili svjedoci pucnjavi u maloj sobi u policijskoj stanici u Ghazniju. Sidiqquijeva je bila uhapšena dan prije toga. Američki istražitelji su stigli da je ispitaju o predmetima koji su navodno pronađeni u njenoj torbi, uključujući i zabilješke o tome kako se prave bombe i listu znamenitosti u New Yorku. Svjedoci su rekli da je Sidiqquijeva, koja se nalazila iza zavjese, zgrabila pušku koju je jedan američki vojnik ostavio na podu, i otvorila vatru. Jedan od američkih vojnika je nakon toga ispalio hitac iz pištolja, i ranio Sidiqquijevu. Nitko više nije ranjen, i vlada nije predstavila nikakve forenzičke dokaze da je hitac ispaljen iz puške. Sidiqquijeva navodi da je ranjena kada je pokušala pobjeći. Ona je također rekla da su je mučili u tajnom zatvoru godinama prije hapšenja. Advokati odbrane navode da će najvjerovatnije uložiti žalbu na presudu. Sidiqquijevoj bi kazna trebala biti izrečena na sudu na Manhattnu 6 maja.